***Óvodai Házirend***

***Általános információk az óvodánkról:***

|  |  |
| --- | --- |
| Az óvoda neve:  | Kondorosi Többsincs Óvoda és Bölcsőde  |
| Címe:  | 5553 Kondoros, Csabai út 25 sz.  |
| Telefonszáma:  | 66/ 388 635  |
| Email címe:  | tobbsincsovi@freemail.hu  |
|     | tobbsincs@kondorosiktv.hu  |
| Óvodavezető:  | Horcsák István  |
| Óvodavezető helyettes:  | Opauszki Mihályné  |
| Óvodatitkár, ügyintéző:  | Kugyelkáné Zvara Erzsébet  |

***Kérjük, hogy az alábbiakban megfogalmazott házirendet figyelmesen olvassa végig és a gyermek, valamint a közös együttműködés érdekében törekedjen a benne foglaltak betartására!***

***Intézményünk nyitva tartása:***

A nevelési év meghatározása: Szeptember 01-től, Augusztus 31.-ig

A téli szünet időpontja: December 20-tól, Január 02-ig

Első nyitvatartási nap: Január 04.-e

Takarítási szünet időpontja: Július utolsó hete és Augusztus első két hete

Első nyitvatartási nap: Augusztus 16.-a

Nevelés nélküli munkanapok: Június 4.-e

 Augusztus 23.-a

 Január 03.-a

 Március 08.-a

 ( Változtatás az év során lehetséges.)

A napi nyitva tartás: reggel 7.00 órától – délután 17.15 óráig

A reggeli és délutáni ügyelet rendje: reggel 7.00 órától – 7.30 óráig

 délután 17.00 órától – 17.15 óráig az ügyeletet tartó

 pedagógus csoportjában

•A gyermek óvodában tartózkodása naponta 10 óránál hosszabb ideig nem lehetséges!

***A gyermek érkezésének és távozásának rendje:***

•A gyermek lehetőség szerint legkésőbb 8.00 óráig érkezzen meg az óvodába. •Fél napig óvodában tartózkodó gyermekért 11.45 órakor, napközis gyermekért 12.30 órakor, illetve 15.30 óra után szíveskedjen eljönni.

***A gyermek jogai:***

A gyermeknek joga:

* hogy intézményünkben biztonságban és egészséges környezetben nevelődjön
* hogy személyiségi jogait, így különösen személyiségének szabad kibontakozásához való jogát, cselekvési szabadságát, családi élethez és magánélethez való jogát óvodánk tiszteletben tartsa
* hogy képességeinek, adottságainak megfelelő nevelésben és oktatásban részesüljön.
* hogy nemzeti, etnikai hovatartozásának megfelelő nevelésben és oktatásban vegyen részt.
* hogy állapotának, személyes adottságainak megfelelő, megkülönböztetett ellátásban, különleges gondozásban, rehabilitációs célú ellátásban részesüljön, s életkorától függetlenül a pedagógiai szakszolgálat intézményéhez forduljon segítségért.
* hogy intézményünkben, családja anyagi helyzetétől függően ingyenes, vagy kedvezményes étkezésben részesüljön.
* hogy igénye szerint, heti egy alkalommal, az arra kijelölt csoportszobában hit és vallásoktatásban vegyen részt.

***A gyermek kötelességei:***

* A gyermek személyiségi jogainak gyakorlása közben nem korlátozhat másokat e jogainak érvényesítésében.
* Nem veszélyeztetheti a saját és társai, a nevelési intézmény alkalmazottai egészségét, testi épségét.
* Nem veszélyeztetheti a működéshez való jog érvényesítéséhez szükséges feltételek megteremtését, fenntartását.

***A gyermek ruházatát az óvodában jellemezze praktikusság:***

* Szükséges az átöltözéshez tartalék ruha.
* Legyen az óvodásnak tartalék felszerelése, váltócipője, udvari öltözéke.
* Jó, ha a ruhadarabokat, lábbeliket megkülönböztető jelzéssel látja el, és az öltözőben kijelölt polcon helyezi el.

***A gyermek étkezése az óvodában:***

 A gyermek, napi háromszori táplálkozásának megszervezése az óvoda feladata, mely élelmiszerekből az ételmintát 48 órán keresztül megőrizzük, kivételt képeznek a születésnapi, névnapi kínálásra szánt élelmiszerek, kirándulások alkalmával kiegészítő tízórai, az egész csoport számára vitamin pótlására szolgáló plusz gyümölcs, zöldség, stb.

 Nem etikus a többi gyermekkel szemben és az óvoda tisztán tartását is zavarja, ha a gyermek az óvoda területén otthonról hozott élelmiszert (csokoládé, túró-rudi, banán stb.) fogyaszt, nassol.

***Étkezések ideje***: Tízórai: 9.00 – 9.30 - ig

 Ebéd: 12.00 – 12.30 - ig

 Uzsonna: 15.00 – 15.30 – ig

***A gyermekkel kapcsolatos egészségügyi szabályok:***

**Az óvodában csak egészséges gyermek tartózkodhat!**

Beteg, gyógyszert szedő, még lábadozó gyermek bevétele az óvodába a többi gyermek egészségének megőrzése érdekében nem lehetséges.

Az oktatási év alatt a háromnapos hiányzás után **orvosi igazolás** bemutatása **kötelező**. Fertőző betegség esetén a szülőnek bejelentési kötelezettsége van.

***Szülők az óvodában:***

Az óvodánkba járó gyermeket arra neveljük, hogy tanulja meg tisztelni a felnőtteket, szeresse és fogadja el pajtásaik egyéniségét, máságát, tudja érvényesíteni magát, de legyen képes alkalmazkodni is. Az esetleges konfliktusokat ne durvasággal, erőszakossággal, árulkodással oldja meg.

Törekvésünk sikere érdekében kérjük, hogy otthon is ezeket az alapelveket erősítse gyermekében.

***A szülő jogai:***

* A szülőt megilleti a nevelési intézmény szabad megválasztásának joga.
* A szülő joga igényelni, hogy óvodánk nevelési programjában és tevékenységében a tájékoztatást és az ismereteket többoldalúan közvetítse.
* A szülő joga igényelni intézményünkben a hit és vallásoktatás megszervezését.
* A szülő joga különösen, hogy megismerje óvodánk nevelési programját, házirendjét, tájékoztatást kapjon az abban foglaltakról. • A szülő joga, hogy gyermeke fejlődéséről, magaviseletéről részletes és érdemi tájékoztatást, neveléséhez tanácsokat, segítséget kapjon.
* Kezdeményezze a Szülői Szervezet (vagy Óvodaszék ) létrehozását, részt vegyen a képviselők megválasztásában, mint választó, és mint megválasztható személy, közreműködjön annak tevékenységében.
* Személyesen, vagy képviselői útján részt vegyen az érdekeit érintő döntések meghozatalában, intézményünk irányításában.

***A szülő kötelessége:***

* Kötelessége különösen, hogy gondoskodjon gyermeke testi, értelmi, érzelmi és erkölcsi fejlődéséhez szükséges feltételekről
* Biztosítsa gyermeke óvodai nevelésben való részvételét.
* Figyelemmel kísérje gyermeke fejlődését, gondoskodjék arról, hogy gyermeke teljesítse kötelességeit, és megadjon ehhez minden elvárható segítséget.
* Rendszeres kapcsolatot tartson a gyermekével foglalkozó pedagógusokkal.
* Elősegítse gyermekének a közösségbe történő beilleszkedését az óvodai, a közösségi élet magatartási szabályainak elsajátítását.

***Együttműködés:***

* Annak érdekében, hogy a gyermeket a neki legmegfelelőbb módszer szerint neveljük, szükség van igazi együttműködésre.
* Komolyabb probléma, konfliktus, ellentét esetén mindenképpen keresse fel az óvónőt, illetve az óvoda vezetőjét és velük közösen próbálja megoldani a konkrét helyzetet.
* A szülőnek lehetősége van rá – és igényeljük is -, hogy az óvodában folyó pedagógiai munka kialakításában, a megfelelő fórumokon aktívan részt vegyen, ötleteivel segítse elő a közös gondolkodást.

***Fórumok:*** -szülői értekezletek

-játszóházak, közös rendezvények

-Az óvónővel történő rövid esetenkénti megbeszélések -Szülői Szervezet ülései

Kérjük Önt, hogy se a gyerekkel kapcsolatos, se magánjellegű beszélgetésekre az óvónőt munkája közben hosszabb időre ne vonja el a gyermekcsoporttól, mert balesetet idézhet elő, továbbá zavarja a nevelés – oktatás folyamatát. Gyermekéről információt csak a saját óvónőitől, vagy az óvodavezetőtől kérjen.

***Egyéb szabályok:***

* Étkezési térítési díjak befizetése minden hó 10.-e és 13.-a között kijelölt időpontba történik a gazdasági irodában.
* Kérjük, gyermeke hiányzását a csoportvezető óvónőnek szíveskedjenek jelezni, távolmaradását indokolni.
* Az étkezés lemondására, bejelentésére előző nap 14.00 óráig van lehetőség.
* Amennyiben a gyermekéért a szülő a zárás idejéig nem jelentkezik, úgy az óvodapedagógus a szülő által megadott címet (telefonszámot) értesíti.
* A gyermek óvodából való távozása után a gondoskodás a szülő feladata, felelősségünk csak az óvodában tartózkodás idejére terjed ki.

***Óvodába behozott dolgok:***

* Kérjük, hogy balesetveszélyes játékot, rágógumit ne hozzon gyermeke az óvodába.
* Gyermeke az otthonról hozott értéket, játékszereket óvodába érkezéskor mutassa be az óvónőnek, melyekért felelősséget nem tudunk vállalni.

***Az intézmény helyiségeinek használati rendje:***

* Étkezések ideje alatt a folyosón kizárólag az étkezést igénybe vevők, illetve az étkezésben segédkezők tartózkodhatnak.
* Az intézmény helyiségeit, eszközeit a vezető óvónő az általa meghatározott helyen, és időben nevelési időn túl a gyermekek, és a szülők rendelkezésére bocsáthatja.
* A tornaszoba nevelési időn túl, meghatározott feltételekkel, térítési díj ellenében igénybe vehető szervezett sportfoglalkozásokra.
* Az óvoda kapuit reggel 9.00 órától zárva tartjuk, kérjük a gyermeke biztonsága érdekében ezt Ön is tegye meg.
* Az intézmény területén kizárólag a dolgozók részére van lehetőség kerékpár tárolására. • Az óvoda területén tilos a dohányzás!

***A házirend közzététele:***

* A házirendet az újfelvételes gyermekek szülei a tanévnyitó szülői értekezleten kapják meg, továbbá elhelyezésre kerül a közlekedő folyosókon.
* A házirend a vezetői és a gazdasági irodából igény szerint kikölcsönözhető.
* A házirend felülvizsgálata törvényi változás esetén, illetve vezetői pályázat elfogadásakor történik.

***A házirend hatálya:***

• Hatálya visszavonásig érvényes.

Kondoros, 2015. április 13.

 Horcsák István intézményvezető